| Klagenfurtasvok. *Klagenfurt* |
| --- |
|        |
| *Klagenfurto senamiestis* |
|  |
| 

KlagenfurtasKlagenfurtas

46°37′00″ š. pl. 14°18′00″ r. ilg.﻿ / ﻿46.61667°š. pl. 14.30000°r. ilg.﻿ / 46.61667; 14.30000﻿ (Klagenfurtas)Koordinatės: 46°37′00″ š. pl. 14°18′00″ r. ilg.﻿ / ﻿46.61667°š. pl. 14.30000°r. ilg.﻿ / 46.61667; 14.30000﻿ (Klagenfurtas) |
|  |
| Laiko juosta: (UTC+1)------ vasaros: (UTC+2) |
|  |
| **Valstybė** | Austrijos vėliava Austrija |
| **Žemė** | Karintijos žemė |
|  |
| **Gyventojų** (2022) | 102 618  |
| **Plotas** | 120,11 km² |
| **Tankumas** (2022) | 854 žm./km² |
|  |
|  **Vikiteka** | Klagenfurtas |
|  |
| **Kirčiavimas** | Klãgenfurtas |

**Klagenfurtas** – miestas pietų Austrijoje, Karintijos žemės sostinė. Miestas įsikūręs Klagenfurto įduboje, ant Glano upės kranto, netoli Vėrterio ežero. Praeina Vienos–Romos geležinkelis ir plentas, yra oro uostas. Mašinų, kompiuterių programinės įrangos gamyba, medienos, metalo apdirbimo, odos ir avalynės, elektrotechnikos, chemijos (ir farmacijos), dailiosios keramikos, tekstilės, siuvimo, popieriaus, maisto pramonė. Apylinkėse (ypač, prie Vėrterio ežero) išplėtotas turizmas. Vyksta kasmetinė medienos apdirbimo, popieriaus pramonės mugė.

Klagenfurte veikia 1970 m. įsteigtas universitetas, medicinos ir veterinarijos tyrimų centras, epidemiologinė, meteorologijos ir geofizikos stotys, slovėnų tautinės mažumos švietimo centras, konservatorija, Karintijos žemės, vyskupijos, kasybos muziejai, galerijos (tarp jų – Europos meno centras), teatras, planetariumas, roplių zoologijos sodas.

Čia gyvena apie 10 000 Karintijos slovėnų, dešimtadalis visos Karintijos slovėnų mažumos. Dabar miestas yra populiarus tarp turistų.

Architektūra
------------

Senamiestyje gausu XV–XVIII a. architektūros paveldo: Švč. Trejybės katedra (1581 m.), Šv. Petro ir Pauliaus katedra su gausiu stiuko dekoru (1591 m.), Šv. Martyno prie Ponfeldo, Šv. Baltramiejaus (abi XII a.), Šv. Egidijaus (1283 m.), Šv. Petro prie Bichilio, Šv. Pauliaus, Šv. Jokūbo Vyresniojo, Šv. Onos (visos XIV a.), Šventosios Dvasios (XIV a. perstatyta 1639 m), Švč. Mergelės Marijos (1624 m.), Šv. Lauryno (1732 m.) bažnyčios, Viktringo vienuolynas (1142 m.), keletas XVI–XIX a. rūmų ir vilų.

Istorija
--------

Miestą kaip tvirtovę ties prekybos keliu įkūrė Karintijos kunigaikštis. Pirmą kartą paminėtas XII amžiuje kaip *Forum Chlagenvurth*. Miestą dažnai apsemdavo, todėl 1246 m. grafas Bernardas von Spanheimas jį perkėlė į aukštesnę vietą. 1252 m. Klagenfurtas gavo miesto teises.

1514 m. gaisras sunaikino beveik visą miestą. Jis buvo atstatytas italų architekto Domeniko de Lalio. 1809 m. Napoleono armija miestą užėmė, sugriaudama miesto sienas. 1863 m. pastatytas geležinkelis atgaivino miesto ekonomiką.

Sportas
-------

### Futbolas

* SK Austria Kärnten
* FC Kärnten

Mieste 2008 m. vyko XIII Europos futbolo čempionatas.

Nuotraukos
----------

* Klagenfurto katedraKlagenfurto katedra
* Buvusi rotušėBuvusi rotušė
* Viktringo vienuolynasViktringo vienuolynas
* Klagenfurto senamiesčio aikštėKlagenfurto senamiesčio aikštė

Šaltiniai
---------

1. AUSTRIA: Major Cities, *citypopulation.de*
2. ↑  AUSTRIA: Major Cities, *citypopulation.de*
3. AUSTRIA: Major Cities, *citypopulation.de*
4. ↑  AUSTRIA: Major Cities, *citypopulation.de*
5. ↑  *Klagenfurt*. Visuotinė lietuvių enciklopedija, T. X (Khmerai-Krelle). – Vilnius: Mokslo ir enciklopedijų leidybos institutas, 2006
6. ↑  Географический энциклопедический словарь, гл. редактор А. Ф. Трёшников. – Москва, Советская энциклопедия, 1983. // psl. 215